proxectonos/corpus_dominio_legal_administrativo_tmp huggingface dataset:
RESOLUCIÓN do 18 de xaneiro de 2012, da Secretaría Xeral Técnica da Consellería de Cultura, Educación e Ordenación Universitaria, pola que se dá publicidade aos convenios de colaboración subscritos por esta consellería no terceiro cuadrimestre do ano 2011.
Consellería de Cultura, Educación e Ordenación Universitaria — III. Outras disposicións — 30/01/2012

O artigo 11 da Lei 4/2006, do 30 de xuño, de transparencia e de boas prácticas na Administración pública galega (DOG núm. 136, do 14 de xuño), impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo único.
Dáselle publicidade a unha segunda relación dos convenios subscritos pola Consellería de Educación e Ordenación Universitaria nos meses de setembro, outubro, novembro e decembro do ano 2011, que se incorpora como anexo a esta resolución.
Santiago de Compostela, 18 de xaneiro de 2012.
RESOLUCIÓN do 16 de xaneiro de 2012 pola que se fan públicos, para os efectos do artigo 11 da Lei 4/2006, do 30 de xuño, de transparencia e de boas prácticas na Administración pública galega, os convenios de colaboración asinados no terceiro cuadrimestre do ano 2011.
Academia Galega de Seguridade Pública — III. Outras disposicións — 30/01/2012

Para os efectos previstos no artigo 11 da Lei 4/2006, do 30 de xuño, de transparencia e de boas prácticas na Administración pública galega, acórdase darlles publicidade aos convenios de colaboración subscritos pola Academia Galega de Seguridade Pública no terceiro cuadrimestre do ano 2011 e que se relacionan no anexo a esta resolución.
A Estrada, 16 de xaneiro de 2012.
RESOLUCIÓN do 12 de xaneiro de 2012, da Secretaría Xeral para o Deporte, pola que se fixa o plan de auditorías das contas anuais 2011 das federacións deportivas galegas.
Consellería de Presidencia, Administracións Públicas e Xustiza — III. Outras disposicións — 27/01/2012

O artigo 2.3 da Resolución da Secretaría Xeral para o Deporte do 23 de maio de 2011 (DOG número 106, do 3 de xuño), pola que se regulan determinados aspectos da contabilidade das asociacións deportivas galegas, ao falar das federacións, establece:
«Aprobadas as contas, estas presentaranse, xunto coa memoria descritiva das actividades realizadas durante o exercicio económico, no Rexistro de Asociacións Deportivas e Deportistas de Galicia para a súa inscrición. Esta presentación efectuarase no mes seguinte ao da súa aprobación e, en todo caso, antes do 30 de xullo de cada ano.
Así mesmo, deberán presentar ao Rexistro de Asociacións Deportivas e Deportistas de Galicia un informe da auditoría das súas contas anuais aquelas federacións deportivas galegas que resulten obrigadas conforme o plan de auditorías aprobado pola Administración deportiva autonómica a comezos de cada exercicio. Anualmente incorporarase ao plan unha porcentaxe de federacións, de xeito que cada catro anos todas teñan presentado o dito informe».
Por iso, en uso das facultades que teño atribuídas pola lexislación vixente de aplicación,
Primeiro. Aprobar o plan de auditorías das contas anuais 2011 das federacións deportivas galegas. Deberán presentar informe de auditoría das citadas contas ante o Rexistro de Asociacións Deportivas e Deportistas de Galicia, antes do 30 de setembro deste ano, as seguintes federacións deportivas galegas: bádminton, béisbol, bolos, deportes de inverno, hóckey, loita, motonáutica, pádel, petanca, salvamento e socorrismo, squash, surf, tiro ao voo, tiro olímpico e voleibol.
Segundo. Así mesmo, e co obxecto de realizar un seguimento do seu estado contable e económico, deberán presentar tamén neste ano, antes do 30 de setembro, informe de auditoría das contas anuais 2011 aquelas federacións que no ano 2011 percibisen máis de 200.000 euros en execución do convenio de colaboración subscrito coa Secretaría Xeral para o Deporte no citado ano, a saber: atletismo, baloncesto, ciclismo, piragüismo e vela.
Santiago de Compostela, 12 de xaneiro de 2012.
CORRECCIÓN de erros. Orde do 28 de decembro de 2011 pola que se desenvolve o medio de comprobación de valores de prezos medios no mercado aplicable a determinados inmobles rústicos e urbanos situados na Comunidade Autónoma de Galicia e se aproban os prezos medios no mercado aplicables no exercicio 2012.
Consellería de Facenda — III. Outras disposicións — 27/01/2012

Advertidos erros na citada orde, publicada no DOG n.º 248, do 29 de decembro de 2011, é necesario efectuar as seguintes correccións:
Na páxina 38724 no título da orde, segunda liña onde di: «…valores de prezos medios de mercado…», debe dicir: «…valores de prezos medios no mercado…».
Na páxina 38725 no parágrafo 3, nas alíneas 6 e 7, onde di: «testemuños…», debe dicir: «testemuñas…».
Na páxina 38725 no parágrafo 4, na alínea segunda, onde di: «…pero con testemuños…», debe dicir: «…pero con testemuñas…».
Na páxina 38728 no artigo 3.2. na última liña, onde di: «…a non utilización do medio de valoración de prezos medios de mercado.», debe dicir: «…a non utilización do medio de valoración de prezos medios no mercado.».
Na páxina 38729 no anexo I, na penúltima liña do primeiro parágrafo, onde di: «…o medio de valoración consistente en presos medios no mercado.», debe dicir: «…o medio de valoración consistente en prezos medios no mercado.».
Na páxina 38730 na Norma 2.A), nas alíneas 2, 4 e 7, onde di: «plan», debe dicir: «planeamento».
RESOLUCIÓN do 5 de xaneiro de 2012, da Xefatura Territorial de Lugo, pola que se procede á publicación de subvencións concedidas para a realización, polas asociacións de nais e pais do alumnado, nos centros educativos de Galicia sostidos con fondos públicos, de programas de actividades complementarias e extraescolares que teñan como fin facilitar a conciliación da vida familiar e laboral.
Consellería de Presidencia, Administracións Públicas e Xustiza — III. Outras disposicións — 27/01/2012

O artigo 22.2 da Resolución do 19 de maio de 2011 pola que se establecen as bases e se convocan as axudas (
Diario Oficial de Galicia
número 99, do 24 de maio de 2011) dispón que as subvencións concedidas serán obxecto de publicación segundo o previsto no artigo 15 da Lei 9/2007, do 13 de xuño, de subvencións de Galicia, e nos artigos 6 e 7.2.d) do Regulamento (CE) 1828/2006 da Comisión, con indicación da norma reguladora, entidade beneficiaria, programa e crédito orzamentario, contía e finalidade da axuda.
Polo exposto,
Ordenar a publicación no
Diario Oficial de Galicia
das subvencións concedidas ás entidades que, en aplicación do artigo 10.3 da Resolución do 19 de maio de 2011 de convocatoria das axudas, resultaron beneficiarias ao quedar crédito libre por producirse unha renuncia.
Lugo, 5 de xaneiro de 2012.
Procedemento: SI449A.
Finalidade: facilitar a conciliación da vida familiar e laboral mediante a realización polas asociacións de nais e pais, de programas de actividades extraescolares e complementarias.
Crédito liberado por renuncia: 3.981,23 euros, con cargo á aplicación orzamentaria 04.40.312G.481.0, cofinanciado ao 80% polo Fondo Social Europeo a través do Programa operativo de Galicia 2007-2013, eixe 2, tema prioritario 69.
DECRETO 51/2012, do 26 de xaneiro, polo que se nomea director de Asistencia Sanitaria do Servizo Galego de Saúde a Félix Rubial Bernárdez.
Consellería de Sanidade — II. Autoridades e persoal — 27/01/2012

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa presidencia, por proposta da conselleira de Sanidade, e logo de deliberación do Consello da Xunta de Galicia, na súa reunión do día vinte e seis de xaneiro de dous mil doce,
Nomeo director de Asistencia Sanitaria do Servizo Galego de Saúde a Félix Rubial Bernárdez.
Santiago de Compostela, vinte e seis de xaneiro de dous mil doce.
CORRECCIÓN de erros. Orde do 3 de outubro de 2012 pola que se modifica a Orde do 13 de xullo de 2010, pola que se establecen as bases reguladoras de concesión de axudas en réxime de concorrencia competitiva para a renovación do parque de maquinaria agrícola da Comunidade Autónoma de Galicia, e se convocan para o ano 2012.
Consellería do Medio Rural e do Mar — III. Outras disposicións — 31/10/2012

Advertido erro na devandita orde, publicada no
Diario Oficial de Galicia
número 195, do xoves 11 de outubro de 2012, cómpre facer a seguinte corrección:
Entre a páxina 39110, ANEXO VII, e a páxina 39111, ANEXO COMPLEMENTARIO, débese engadir o ANEXO VIII:
ORDE do 23 de outubro de 2012 pola que se modifica o prazo de xustificación do programa IV da Orde do 31 de decembro de 2011 pola que se procede á convocatoria de axudas dos programas de fomento do emprego en empresas de economía social e de promoción do cooperativismo para o ano 2012 (DOG número 13, do 19 de xaneiro de 2012).
Consellería de Traballo e Benestar — III. Outras disposicións — 31/10/2012

No Diario Oficial de Galicia número 13, do xoves 19 de xaneiro de 2012, publicouse a Orde do 31 de decembro de 2011 pola que se procede á convocatoria de axudas dos programas de fomento do emprego en empresas de economía social e de promoción do cooperativismo para o ano 2012.
No artigo 4, parágrafo segundo, establécese que «A data máxima de xustificación das accións subvencionadas será o 31 de outubro de 2012 para a primeira anualidade e o 31 de maio de 2013 para a segunda».
Diversas dificultades de carácter técnico, así como o atraso producido pola ampliación da dotación orzamentaria efectuada mediante a Orde do 18 de setembro de 2012, pola que se modifica a Orde da Consellería de Traballo e Benestar do 31 de decembro de 2011, pola que se procede á convocatoria de axudas dos programas de fomento do emprego en empresas de economía social e de promoción do cooperativismo para o ano 2012 e se procede ao incremento da dotación orzamentaria, provocaron que a fase de instrución se prolongase máis alá das datas inicialmente previstas, o que afecta os prazos de resolución das solicitudes.
Por tal motivo, co fin de garantir a maior eficacia posible da convocatoria das referidas axudas, cómpre adaptar o prazo de xustificación das axudas do programa IV: fomento do acceso á condición de socio/a traballador/a, xa que por causas sobrevidas resulta de difícil cumprimento.
De acordo co anterior, vista a Lei 9/2007, do 13 de xuño, de subvencións de Galicia, e o Decreto 11/2009, do 8 de xaneiro, polo que se aproba o seu regulamento,
Artigo único
Modifícase o artigo 4, parágrafo segundo, da Orde do 31 de decembro de 2011 pola que se procede á convocatoria de axudas dos programas de fomento do emprego en empresas de economía social e de promoción do cooperativismo para o ano 2012, que queda redactado como segue:
«A data máxima de xustificación das accións subvencionadas será, para os programas I, II, III e V, o 31 de outubro de 2012 para a primeira anualidade e o 31 de maio de 2013 para a segunda e, para o programa IV, o 15 de novembro de 2012 para a primeira anualidade e o 31 de maio de 2013 para a segunda».
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 23 de outubro de 2012
ORDE do 19 de decembro de 2012 pola que se establece o ámbito territorial das delegacións da Axencia Tributaria de Galicia.
Consellería de Facenda — I. Disposicións xerais — 26/12/2012

Mediante o Decreto 202/2012, do 18 de outubro, creouse a Axencia Tributaria de Galicia e aprobouse o seu estatuto. A Axencia Tributaria de Galicia é unha axencia pública autonómica das previstas e reguladas na Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
De acordo co disposto no artigo 19 do Estatuto, a Axencia Tributaria de Galicia estrutúrase en áreas e departamentos por razón da materia e en función dos distintos ámbitos de actuación, así como en unidades centrais e delegacións, para o efecto da desconcentración das funcións que así o requiran e de acordo co delimitado por orde da consellería competente en materia de facenda e coas instrucións e directrices emitidas pola Dirección.
Pola súa banda, o artigo 20 do Estatuto sinala que o ámbito territorial das delegacións da Axencia Tributaria de Galicia será o delimitado por orde da consellería competente en materia de facenda.
Finalmente, o artigo 30 do Estatuto establece que todos os órganos e unidades administrativas da Axencia Tributaria de Galicia que limiten o seu ámbito territorial a unha delegación dependerán da persoa titular desta.
Por isto, en virtude das atribucións que me confire a Lei 1/1983, do 22 de febreiro, de normas reguladoras da Xunta e da súa Presidencia,
Artigo único
O ámbito territorial das delegacións da Coruña, Lugo e Ourense da Axencia Tributaria de Galicia será delimitado pola respectiva provincia. Corresponden á Delegación de Pontevedra todos os concellos da provincia coa excepción de Vigo, Baiona, Gondomar, Nigrán, Ponteareas, Arbo, Covelo, Crecente, A Cañiza, As Neves, Mondariz, Mondariz-Balneario, Salvaterra de Miño, Redondela, Fornelos de Montes, Mos, Pazos de Borbén, Soutomaior, Tui, O Rosal, A Guarda, Oia, O Porriño, Salceda de Caselas e Tomiño, os cales conforman o ámbito territorial da Delegación de Vigo.
Disposición derradeira única
A presente orde entrará en vigor o 1 de xaneiro de 2013.
Santiago de Compostela, 19 de decembro de 2012
RESOLUCIÓN do 11 de decembro de 2012, da Xerencia, pola que se determina o inicio dos procedementos de nomeamento de persoal emérito.
Servizo Galego de Saúde — III. Outras disposicións — 24/12/2012

A Orde do 27 de outubro de 2010 pola que se desenvolve o procedemento para o nomeamento e prórroga de persoal emérito no ámbito sanitario establece, no seu artigo 2 que, mediante resolución da Xerencia do Servizo Galego de Saúde, se habilitará un prazo para a presentación das solicitudes de nomeamento de persoal emérito polas corporacións e institucións públicas relacionadas co ámbito sanitario, se sinalará o momento en que as xerencias de xestión integrada, de atención especializada ou de atención primaria deberán iniciar os procedementos para o nomeamento de persoal emérito e, por último, se especificará o número de persoas que poderán ser nomeadas persoal emérito.
En desenvolvemento da devandita previsión,
Primeiro. As xerencias de xestión integrada, de atención especializada ou de atención primaria deberán iniciar, se é o caso, os procedementos para o nomeamento de persoal emérito na data de entrada en vigor desta resolución.
Segundo. As corporacións e institucións públicas relacionadas co ámbito sanitario poderán presentar as solicitudes de nomeamento de persoal emérito no prazo de 10 días contados desde a entrada en vigor desta resolución ante as xerencias de xestión integrada, de atención especializada ou de atención primaria, que se correspondan co posto de traballo que desempeñaba antes da súa xubilación a persoa cuxo nomeamento se solicita.
Terceiro. Determínase que o número de persoas que poderán ser nomeadas persoal emérito ao abeiro desta resolución será de catro.
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 11 de decembro de 2012
CORRECCIÓN de erros. Resolución do 12 de novembro de 2012, da Dirección Xeral de Relacións Laborais, pola que se lles dá publicidade ás festas laborais de carácter local para o ano 2013, correspondentes aos concellos das catro provincias da Comunidade Autónoma de Galicia.
Consellería de Traballo e Benestar — III. Outras disposicións — 24/12/2012

Advertidos erros na devandita resolución, publicada no
Diario Oficial de Galicia
número 224, do 23 de novembro de 2012, cómpre facer as seguintes correccións:
No anexo I, provincia da Coruña, na páxina 44188 onde di: «67. Pino, O: 12 de febreiro, Martes de Entroido; 22 de xuño, festa local», debe dicir: «67. Pino, O: 12 de febreiro, Martes de Entroido; 22 de xullo, festa local».
No anexo II, provincia de Lugo, na páxina 44192 onde di: «39. Palas de Rei: 12 de febreiro, Martes de Entroido; 13 de setembro, festas patronais», debe dicir: «39. Palas de Rei: 28 de xaneiro, festa local; 12 de febreiro, Martes de Entroido».
No anexo II, provincia de Lugo, na páxina 44192 onde di: «45. Póboa do Brollón, A: 3 de maio, luns seguinte ao Corpus; 27 de agosto, San Vitorio», debe dicir: «45. Pobra do Brollón, A: 3 de xuño, luns seguinte ao Corpus; 27 de agosto, San Vitorio».
No anexo III, provincia de Ourense, na páxina 44195 onde di: «37. Leiro: 3 de maio, Santa Cruz; 13 de decembro, Santa Lucía», debe dicir: «37. Leiro: 3 de maio, Santa Cruz; 11 de novembro, San Martiño».
REAL DECRETO 1617/2012, do 29 de novembro, polo que se nomea presidente da Xunta de Galicia a Alberto Núñez Feijóo.
Presidencia do Goberno — II. Autoridades e persoal — 30/11/2012

De conformidade co disposto nos artigos 152.1 da Constitución e 15.2 do Estatuto de autonomía de Galicia,
Nomeo presidente da Xunta de Galicia a Alberto Núñez Feijóo, elixido polo Parlamento de Galicia na sesión celebrada os días 27 e 29 de novembro de 2012.
Dado en Madrid, o 29 de novembro de 2012.
RESOLUCIÓN do 10 de decembro de 2012, da Secretaría Xeral de Medios, pola que se dá publicidade aos convenios de colaboración subscritos no segundo cuadrimestre do ano 2012.
Vicepresidencia e Consellería de Presidencia, Administracións Públicas e Xustiza — III. Outras disposicións — 24/12/2012

Para os efectos previstos no artigo 11 da Lei 4/2006, do 30 de xuño, de transparencia e boas prácticas na Administración pública galega, acórdase darlles publicidade aos convenios de colaboración subscritos pola Secretaría Xeral de Medios e tramitados pola Subdirección Xeral de Réxime Xurídico e Xestión de Medios Audiovisuais, no segundo cuadrimestre do ano 2012, os cales se relacionan no anexo a esta resolución.
Santiago de Compostela, 10 de decembro de 2012
RESOLUCIÓN do 21 de novembro de 2012 pola que se lles dá publicidade aos convenios de colaboración subscritos polo Instituto Galego de Estatística no primeiro cuadrimestre de 2012.
Instituto Galego de Estatística — III. Outras disposicións — 29/11/2012

De acordo co previsto no artigo 11 da Lei 4/2006, do 30 de xuño, de transparencia e de boas prácticas na Administración pública galega (DOG nº 136, do 14 de xuño), onde se establece que os organismos autónomos dependentes da Comunidade Autónoma de Galicia deberán publicar cuadrimestralmente no
Diario Oficial de Galicia
unha relación dos convenios de colaboración asinados no cuadrimestre anterior e, en virtude das facultades que teño concedidas,
Único. Facer pública a relación de convenios subscritos polo Instituto Galego de Estatística nos meses de xaneiro, febreiro, marzo e abril de 2012, que se anexa a esta resolución
Santiago de Compostela, 21 de novembro de 2012
RESOLUCIÓN do 15 de novembro de 2012 pola que se lles dá publicidade ás axudas concedidas ao abeiro da Orde do 31 de decembro de 2011 pola que se procede á convocatoria de axudas dos programas de fomento do emprego en empresas de economía social e de promoción do cooperativismo para o ano 2012 (DOG núm. 13, do 19 de xaneiro).
Consellería de Traballo e Benestar — III. Outras disposicións — 29/11/2012

En cumprimento do disposto no artigo 7.5 da Orde do 31 de decembro de 2010 pola que se establecen as bases reguladoras dos programas de fomento do emprego en empresas de economía social e de promoción do cooperativismo (DOG núm. 14, do 21.1.2011) resolvo que se proceda á publicación das subvencións concedidas que se indican no anexo, cun importe total de 2.287.180,67 euros, con cargo ás aplicacións 12.03.324A.471.0; 12.03.324A.472.0; 12.03.324A.770.0 dos orzamentos xerais da Comunidade Autónoma de Galicia para o exercicio 2012.
Santiago de Compostela, 15 de novembro de 2012
DECRETO 257/2012, do 20 de decembro, polo que se nomea directora de Recursos Humanos do Servizo Galego de Saúde a Margarita Prado Vaamonde.
Vicepresidencia e Consellería de Presidencia, Administracións Públicas e Xustiza — II. Autoridades e persoal — 26/12/2012

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, por proposta da conselleira de Sanidade, e logo de deliberación do Consello da Xunta de Galicia, na súa reunión do día vinte de decembro de dous mil doce,
Nomeo directora de Recursos Humanos do Servizo Galego de Saúde a Margarita Prado Vaamonde.
Santiago de Compostela, vinte de decembro de dous mil doce
DECRETO 255/2012, do 20 de decembro, polo que se nomea secretario xeral da Emigración a Antonio Rodríguez Miranda.
Vicepresidencia e Consellería de Presidencia, Administracións Públicas e Xustiza — II. Autoridades e persoal — 26/12/2012

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e 26 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do vicepresidente e conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día vinte de decembro de dous mil doce,
Nomeo secretario xeral da Emigración a Antonio Rodríguez Miranda.
Santiago de Compostela, vinte de decembro de dous mil doce
DECRETO 256/2012, do 20 de decembro, polo que se nomea secretaria xeral da Igualdade a Susana López Abella.
Vicepresidencia e Consellería de Presidencia, Administracións Públicas e Xustiza — II. Autoridades e persoal — 26/12/2012

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e 26 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do vicepresidente e conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día vinte de decembro de dous mil doce,
Nomeo secretaria xeral da Igualdade a Susana López Abella.
Santiago de Compostela, vinte de decembro de dous mil doce
RESOLUCIÓN do 17 de decembro de 2012, da Dirección Xeral de Industria, Enerxía e Minas, pola que se lles dá publicidade aos beneficiarios das axudas concedidas ao abeiro da Orde do 1 de xuño de 2012, pola que se establecen as bases para a concesión, en réxime de concorrencia competitiva, das axudas para o soterramento de infraestruturas eléctricas na Comunidade Autónoma de Galicia, cofinanciadas polo Fondo Europeo de Desenvolvemento Rexional (Feder).
Consellería de Economía e Industria — III. Outras disposicións — 26/12/2012

De conformidade co disposto no artigo 18 da Lei 38/2003, xeral de subvencións, no artigo 78.8 do Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, e no artigo 23 da Orde do 1 de xuño de 2012 pola que se establecen as bases para a concesión, en réxime de concorrencia competitiva, das axudas para o soterramento de infraestruturas eléctricas na Comunidade Autónoma de Galicia, cofinanciadas polo Fondo Europeo de Desenvolvemento Rexional (Feder), procédese, por medio desta resolución, á publicación do extracto das axudas outorgadas pola Consellería de Economía e Industria ao abeiro da Orde do 1 de xuño de 2012.
Deste xeito, cómpre sinalar, polo que atinxe ás axudas concedidas con cargo aos orzamentos xerais da Comunidade Autónoma de Galicia para 2012, o seguinte:
a) Norma reguladora da convocatoria: Orde do 1 de xuño de 2012 pola que se establecen as bases para a concesión, en réxime de concorrencia competitiva, das axudas para o soterramento de infraestruturas eléctricas na Comunidade Autónoma de Galicia, cofinanciadas polo Fondo Europeo de Desenvolvemento Rexional (Feder).
b) Aplicación orzamentaria: 08.04.-733A.760.0.
c) Crédito orzamentario: ano 2012, 1.623.557,90 €.
d) Destinatarios: concellos da Comunidade Autónoma de Galicia.
e) Beneficiarios, importe e finalidade das axudas: no anexo desta resolución recóllense os beneficiarios, o importe e a finalidade das axudas.
Santiago de Compostela, 17 de decembro de 2012
RESOLUCIÓN do 17 de decembro de 2012, do tribunal designado para cualificar as probas dirixidas á obtención e renovación do certificado de conselleiro de seguridade para o transporte de mercadorías perigosas por estrada e por ferrocarril, pola que se declaran definitivas as relacións provisorias de aptos e non aptos.
Consellería de Medio Ambiente, Territorio e Infraestruturas — III. Outras disposicións — 26/12/2012

O 29 de novembro de 2012 publicáronse as relacións provisorias de aptos e non aptos correspondentes ás probas dirixidas á obtención e renovación do certificado de conselleiro de seguridade para o transporte de mercadorías perigosas por estrada e por ferrocarril, convocadas mediante Resolución do 18 de xuño de 2012, da Dirección Xeral de Mobilidade (
Diario Oficial de Galicia
núm. 135, do 16 de xullo), e unha vez transcorrido o prazo de presentación de reclamacións, o tribunal designado para cualificar as ditas probas
Primeiro. Declarar definitivas as relacións provisorias de aptos e non aptos.
Segundo. Expoñer as ditas relacións nos lugares establecidos para o efecto na resolución da convocatoria.
Terceiro. Remitirlle á Dirección Xeral de Mobilidade a relación definitiva de aprobados; todo isto coa finalidade de que, tras o aboamento das taxas legalmente establecidas, se proceda á expedición dos correspondentes certificados de conselleiros de seguridade.
Cuarto. Publicar este acordo no
Diario Oficial de Galicia
.
Contra esta resolución poderá interpoñerse recurso de alzada ante o director xeral de Mobilidade da Consellería de Medio Ambiente, Territorio e Infraestruturas, no prazo dun mes contado desde o día seguinte ao da súa publicación no
Diario Oficial de Galicia
. Transcorridos tres meses desde a presentación do referido recurso sen que se notifique a súa resolución, entenderase rexeitado e quedará expedita a vía procedente.
Santiago de Compostela, 17 de decembro de 2012
ORDE do 21 de decembro de 2012 pola que se incrementa a dotación orzamentaria da Orde do 25 de xaneiro de 2012, pola que se regula a aplicación dos pagamentos directos á agricultura e á gandaría e das axudas ao desenvolvemento rural para a utilización sustentable das terras agrícolas no ano 2012.
Consellería do Medio Rural e do Mar — III. Outras disposicións — 26/12/2012

A Orde da Consellería do Medio Rural e do Mar do 25 de xaneiro de 2012 (DOG núm. 21, do 31 de xaneiro) regula o procedemento para a solicitude, tramitación e concesión, para o ano 2012, das axudas previstas dentro do réxime do pagamento único e doutros réximes de axuda directa á agricultura e gandaría e das axudas ao desenvolvemento rural para a utilización sustentable das terras agrícolas no ano 2012.
Na súa disposición adicional primeira, parágrafo 1, precísanse as aplicacións orzamentarias e o importe económico previsto para o financiamento das ditas axudas, e no seu parágrafo 3 sinálase que as dotacións iniciais se poderán incrementar, se for procedente, tramitando o expediente de modificación de crédito oportuno.
Coa finalidade de poder amparar todas as solicitudes das axudas especificadas no título II da orde, primas gandeiras, desvantaxes específicas do vacún de leite e desvantaxes especificas de vacas nutrices, relativas aos pagamentos directos á agricultura e á gandaría no marco da aplicación da política agrícola común en Galicia, financiadas polo Fondo Europeo Agrícola de Garantía (Feaga) e xestionadas polo Fondo Galego de Garantía Agraria, posto que a dotación existente resulta insuficiente, a Consellería de Facenda autorizou o correspondente expediente de ampliación de crédito, polo que cómpre, mediante esta orde, incrementar a dotación orzamentaria consignada para a concesión das mencionadas axudas.
En consecuencia, e de conformidade co disposto na Lei 9/2007, do 13 de xuño, de subvencións de Galicia,
Artigo único
1. A dotación orzamentaria prevista para as axudas especificadas no título II da Orde do 25 de xaneiro de 2012 (DOG núm. 21, do 31 de xaneiro), conforme a disposición adicional primeira, parágrafo 1, alínea a) da dita orde, increméntase no importe de 5.000.000 de euros, con cargo á aplicación 13.80.713F.779.1, primas gandeiras, dos orzamentos da Comunidade Autónoma de Galicia para 2012, polo que o importe total para as axudas desta alínea e desta aplicación orzamentaria, despois deste incremento, é de 181.294.419,71 euros.
Este incremento vai destinado a financiar as seguintes axudas:
– Desvantaxes específicas do vacún de leite: 500.000 €.
– Desvantaxes específicas de vacas nutrices: 4.500.000 €.
2. En todo caso, a concesión das axudas reguladas na dita orde estará limitada ás dispoñibilidades orzamentarias.
Disposición adicional única
O incremento de crédito previsto no artigo único desta orde non afecta o prazo de presentación de solicitudes establecido na dita Orde do 25 de xaneiro de 2012 (DOG núm. 21, do 31 de xaneiro).
Disposición derradeira
Esta orde entrará en vigor o mesmo día da súa publicación no
Diario Oficial de Galicia
.
Santiago de Compostela, 21 de decembro de 2012
RESOLUCIÓN do 13 de novembro de 2012, da Dirección Xeral de Innovación e Xestión da Saúde Pública, pola que se fai pública a realización dun curso homologado de nivel básico para a obtención do carné de aplicador/manipulador de biocidas.
Consellería de Sanidade — III. Outras disposicións — 29/11/2012

A Orde do 30 de xullo de 1997, conxunta das consellerías de Agricultura, Gandaría e Montes, e de Sanidade e Servizos Sociais, polo que se establece na Comunidade Autónoma de Galicia a normativa reguladora para a homologación de cursos de capacitación para realizar tratamentos con praguicidas, así como para a obtención do carné de manipuladores destes produtos, establece no seu artigo 8.6 que os ministerios de Agricultura, Pesca e Alimentación, e de Sanidade e Consumo comunicarán aos organismos responsables na Comunidade Autónoma a homologación dos ditos cursos, e no seu artigo 9, a obrigatoriedade de que o organismo oficial responsable publique, no Diario Oficial de Galicia, a información correspondente a cada curso que vaia ter lugar.
En consecuencia, anúnciase a realización dun curso de aplicador/manipulador de biocidas, nivel básico, homologado polas direccións xerais de Saúde Pública do Ministerio de Sanidade e Política Social, e de Agricultura do Ministerio de Medio Ambiente, Rural e Mariño, solicitado pola entidade Sanea Control, S.L., de acordo coas seguintes bases:
1. Denominación do curso:
Curso para a capacitación de aplicadores/manipuladores de produtos biocidas. Nivel básico.
2. Entidade organizadora:
Sanea Control, S.L.
3. Data:
Do 10 ao 12 de decembro de 2012.
4. Lugar de realización:
Instalacións de Sanea Control, S.L.
Avda. da Mahía, nº 106, baixo, 15220 Bertamiráns-Ames (A Coruña).
5. Número de prazas:
Máximo 25 alumnos.
6. Dirixido a:
Todo o persoal auxiliar das empresas que apliquen e/ou manipulen produtos biocidas.
7. Criterios de selección:
Por rigorosa orde de recepción de inscricións.
8. Presentación de solicitudes:
Solicitude segundo o modelo do anexo.
9. Programa:
10. Certificado de superación do curso:
É obrigatoria a asistencia a todas as sesións do curso. Finalizado este, a entidade organizadora realizará as probas pertinentes que avalíen os coñecementos adquiridos polos alumnos e, en caso de superalas, expedirá o certificado correspondente co que poderá solicitar á Dirección Xeral de Innovación e Xestión da Saúde Pública da Consellería de Sanidade o carné de aplicador/manipulador de biocidas, nivel básico.
Santiago de Compostela, 13 de novembro de 2012
ORDE do 21 de novembro de 2012 pola que se dá publicidade aos Premios da Cultura Galega 2012.
Consellería de Cultura, Educación e Ordenación Universitaria — III. Outras disposicións — 29/11/2012

A Orde do 5 de xullo de 2012, da Consellería de Cultura, Educación e Ordenación Universitaria, convocou para este ano os Premios da Cultura Galega creados pola Orde do 24 de setembro de 2010. O seu obxecto é distinguir persoas ou entidades con traxectoria nos distintos eidos da creación, conservación e revalorización do patrimonio e da actualización e difusión do capital intelectual tanto na comunidade autónoma coma no exterior.
De acordo co disposto no artigo 6 da devandita orde, a decisión do xurado en que se resolva a concesión dos premios farase pública a través do
Diario Oficial de Galicia
e da páxina web da Consellería de Cultura, Educación e Ordenación Universitaria.
Polo tanto, de conformidade coas facultades que teño conferidas,
Dar publicidade á decisión do xurado que na reunión do 19 de novembro de 2012 acordou conceder os Premios da Cultura Galega 2012 ás seguintes candidaturas:
Premio Cultura Galega das Letras: a Salvador García Bodaño.
Premio Cultura Galega das Artes Plásticas: a Manuel Quintana Martelo.
Premio Cultura Galega das Artes Escénicas: ao Grupo de Teatro Airiños (Rianxo).
Premio Cultura Galega ás Iniciativas en prol do Patrimonio Cultural: á Fundación Eduardo Pondal.
Premio Cultura Galega á Promoción Cultural de Galicia: á Asociación Internacional de Estudos Galegos.
Premio Cultura Galega de Música: a Manuel Rodeiro.
Premio Cultura Galega de Creación Audiovisual: a Miguel Anxo Fernández Fernández.
Santiago de Compostela, 21 de novembro de 2012
CORRECCIÓN de erros. Orde do 14 de setembro de 2012 pola que se dá publicidade á relación de postos de traballo do profesorado de relixión.
Consellería de Cultura, Educación e Ordenación Universitaria — III. Outras disposicións — 29/11/2012

Advertidos erros na citada orde, publicada no
Diario Oficial de Galicia
número 186, do 28 de setembro de 2012, é necesario efectuar as seguintes modificacións:
No anexo I, páxina 37559, onde di:
Debe dicir:
No anexo II, páxina 37564, onde di:
Debe dicir:
RESOLUCIÓN do 16 de novembro de 2012, da Dirección Xeral da Función Pública, pola que se emprazan os interesados no recurso contencioso-administrativo P.O. 588/2011, interposto por Manuel Alejandro Mier Camblor e outros.
Consellería de Facenda — III. Outras disposicións — 29/11/2012

A Dirección Xeral da Función Pública recibiu da Sala do Contencioso-Administrativo do Tribunal Superior de Xustiza de Galicia providencia pola que se admite a trámite o recurso contencioso-administrativo P.O. 588/2011, interposto por Manuel Alejandro Mier Camblor, César Alonso Vila, Sonia Costa Novoa, Luis Jesús Marco Preto, Joaquín Fabeiro Beiro, Miriam Gutiérrez Muñiz, Antonio López Iglesias, Juan Carlos Morán del Pozo, Alberto Villaverde Sedano, Begoña López de la Fuente, Eva Pena López, Óscar Dopacio Soliño, María Teresa Negreira Pazos, Ignacio Ovalle Fernández, Juan José Vázquez Suárez, Manuel Caride González, Antonio Gómez Campos, Jesús Fernández Fajo, José Manuel Amor Blanco, Jorge Quintela Fernández, Tatiana García Santiago, Federico López Casal, Carmen Casal Quintela, Nuria Isabel Vilela Rancaño, contra o Decreto 55/2011, do 31 de marzo, polo que se aproba a oferta de emprego público correspondente a prazas de persoal funcionario da Administración da Comunidade Autónoma de Galicia para o ano 2011.
En consecuencia, esta dirección xeral acordou nesta data e de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa, a remisión do correspondente expediente administrativo á referida sala, o que se notifica para xeral coñecemento de todas as persoas interesadas no procedemento e se emprazan para que poidan comparecer como parte nos autos na Sala do Contencioso-Administrativo do Tribunal Superior de Xustiza de Galicia no prazo de 9 (nove) días, contado desde o seguinte ao da publicación desta resolución no
Diario Oficial de Galicia
.
Santiago de Compostela, 16 de novembro de 2012
DECRETO 266/2012, do 27 de decembro, polo que se nomea directora xeral de Avaliación e Reforma Administrativa a Natalia Prieto Viso.
Vicepresidencia e Consellería de Presidencia, Administracións Públicas e Xustiza — II. Autoridades e persoal — 31/12/2012

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do vicepresidente e conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día vinte e sete de decembro de dous mil doce,
Nomeo directora xeral de Avaliación e Reforma Administrativa, con efectos do día un de xaneiro de dous mil trece, a Natalia Prieto Viso.
Santiago de Compostela, vinte e sete de decembro de dous mil doce
DECRETO 265/2012, do 27 de decembro, polo que se dispón que cese Jaime Bouzada Romero como director xeral de Avaliación e Reforma Administrativa.
Vicepresidencia e Consellería de Presidencia, Administracións Públicas e Xustiza — II. Autoridades e persoal — 31/12/2012

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do vicepresidente e conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día vinte e sete de decembro de dous mil doce,
Que cese, por petición propia por mor da súa xubilación, e con efectos do día trinta e un de decembro de dous mil doce, Jaime Bouzada Romero, como director xeral de Avaliación e Reforma Administrativa, agradecéndolle os servizos prestados.
Santiago de Compostela, vinte e sete de decembro de dous mil doce
ORDE do 19 de decembro de 2012 de inicio das actividades da Axencia Tributaria de Galicia.
Consellería de Facenda — I. Disposicións xerais — 28/12/2012

Mediante o Decreto 202/2012, do 18 de outubro, creouse a Axencia Tributaria de Galicia e aprobouse o seu estatuto. A Axencia Tributaria de Galicia é unha axencia pública autonómica das previstas e reguladas na Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
A disposición adicional primeira do citado decreto prevé que o inicio das actividades da Axencia Tributaria de Galicia, ligado ao exercicio das súas funcións, ten que ser determinado por orde da persoa titular da consellería competente en materia de facenda. Por isto, en virtude das atribucións que me confire a Lei 1/1983, do 22 de febreiro, de normas reguladoras da Xunta e da súa Presidencia,
Artigo único
As actividades da Axencia Tributaria de Galicia iniciaranse o día 1 de xaneiro de 2013.
Disposición transitoria
As existencias de material impreso anteriores ao inicio de actividade da Axencia Tributaria de Galicia en que se faga referencia á anterior estrutura orgánica da Administración tributaria galega seguirán utilizándose ata que se esgoten, sen prexuízo da correcta identificación nos actos administrativos dos órganos da Axencia.
Disposición derradeira
A presente orde entrará en vigor o día seguinte ao da súa publicación no Diario Oficial de Galicia.
Santiago de Compostela, 19 de decembro de 2012
DECRETO 259/2012, do 13 de decembro, polo que se aproba o cambio de titularidade dun treito da estrada provincial OU-0355 Quins-Covelo, a prol do Concello de Melón.
Consellería de Medio Ambiente, Territorio e Infraestruturas — III. Outras disposicións — 27/12/2012

Segundo o teor do previsto no artigo 5 da Lei 4/1994, do 14 de setembro, de estradas de Galicia, os cambios de titularidade das estradas incluídas nas redes dependentes da Comunidade Autónoma deberán ser aprobados por decreto da Xunta de Galicia, por proposta da consellería competente en materia de estradas e logo do acordo entre as administracións afectadas.
Por outra parte, a citada Lei de estradas dispón no artigo 54 que as estradas autonómicas ou provinciais ou treitos determinados delas en que a circulación adquira características urbanas se entregarán aos respectivos concellos. O expediente promoverase por proposta do concello ou da administración titular da estrada e será resolto polo Consello da Xunta de Galicia, por proposta da consellería competente en materia de estradas, logo de informe de ambos os organismos.
O Concello de Melón, no 16 de maio de 2012, solicita á Deputación Provincial de Ourense o treito da estrada provincial OU-0355 Quins-Covelo.
Ao amparo das previsións legais, o Pleno da Corporación Provincial de Ourense acordou, con data do 28 de setembro de 2012, a aceptación do cambio de titularidade da vía OU-0355 Quins-Covelo incluída no núcleo rural de Covelo, no concello de Melón, cunha lonxitude de 130 metros.
Polo exposto, consonte o previsto na Lei 4/1994, do 14 de setembro, de estradas de Galicia, despois do acordo entre as administracións afectadas, por proposta do conselleiro de Medio Ambiente,Territorio e Infraestruturas, e logo de deliberación do Consello da Xunta de Galicia, na súa reunión do día trece de decembro de dous mil doce,
Artigo 1
Apróbase o cambio de titularidade a prol do Concello de Melón dun treito da estrada provincial OU-0355 Quins-Covelo, dunha lonxitude de 130 metros.
Artigo 2
En aplicación do artigo 4 da Lei 4/1994, do 14 de setembro, de estradas de Galicia, as entidades locais, no marco das súas competencias e de acordo cos correspondentes plans de estradas, aprobarán a relación de estradas da súa titularidade. De acordo co exposto, o Concello de Melón deberá incorporar ao seu plan de estradas a vía a que se refire este decreto.
Artigo 3
A entrega da vía formalizarase no plazo dos dous meses seguintes á publicación deste decreto no
Diario Oficial de Galicia
mediante a sinatura da correspondente acta de entrega.
Artigo 4
Corresponden ao Concello de Melón, a partir da formalización da entrega, todas as actividades de xestión, mantemento, conservación e explotación da vía, así como o exercicio das funcións de disciplina viaria e calquera outra que puider corresponderlle como nova administración titular da estrada.
Disposición derradeira
O presente decreto producirá efectos desde o día seguinte ao da súa publicación no
Diario Oficial de Galicia
.
Santiago de Compostela, trece de decembro de dous mil doce
RESOLUCIÓN do 21 de decembro de 2012 pola que se modifica a Resolución do 18 de maio de 2011 pola que se establecen as bases reguladoras para a concesión de subvencións para producións ou coproducións audiovisuais en lingua galega con decidido contido artístico e cultural e se convocan para o ano 2011 (DOG número 103, do 30 de maio).
Axencia Galega das Industrias Culturais — III. Outras disposicións — 31/12/2012

A evolución da distribución cinematográfica nos últimos anos está evolucionando ata formatos dixitais que permiten obter unha maior calidade e posibilidade de exhibición do produto final obxecto das subvencións convocadas pola Agadic e concedidas no ano 2011. Dado que a convocatoria prevé a entrega do produto final da actividade subvencionada e que a entrega noutros formatos distintos ao inicialmente exixido (35 mm) non afecta a igualdade dos subvencionados, xa que a entrega está prevista para a anualidade 2014, procédese á modificación da resolución, para permitir a entrega en varios formatos, máis acordes co avance da exhibición cinematográfica.
Por todo isto
Artigo único
Modifícase o artigo 14.5, primeiro parágrafo, da Resolución do 18 de maio de 2011 pola que se establecen as bases reguladoras para a concesión de subvencións para producións ou coproducións audiovisuais en lingua galega con decidido contido artístico e cultural e se convocan para o ano 2011, que queda co seguinte contido:
«5. Entregar unha copia en versión galega, en perfecto estado, no formato elixido na solicitude segundo as modalidades de produción:
– Longametraxe cinematográfica e ópera prima ou segunda longametraxe: 35 mm ou en DCP (Digital Cinema Package). Se a produción está totalmente gravada en dixital entregarase unha copia no formato e no soporte de máis alta calidade na produción (para unha calidade de 2K ou superiores e entregarase un disco duro coa máis alta ratio de imaxe e sentido de compresión, .DPX ou .TIFF para as imaxes e .WAV ou .AIFF para o son».
Santiago de Compostela, 21 de decembro de 2012
RESOLUCIÓN do 20 de decembro de 2012, da Presidencia do Consello Consultivo de Galicia, pola que se fai público o acordo plenario polo que se establece o número, a distribución de asuntos e a composición das seccións do Consello Consultivo de Galicia para o ano 2013.
Consello Consultivo de Galicia — III. Outras disposicións — 31/12/2012

De conformidade co establecido no artigo 18 do Decreto 282/2003, do 22 de maio, polo que se aproba o Regulamento de organización e funcionamento do Consello Consultivo de Galicia, esta Presidencia
Facer público o Acordo plenario do 20 de decembro de 2012, do Consello Consultivo de Galicia, polo que se establece o número, a distribución de asuntos e a composición das seccións do devandito Consello para o ano 2013, do teor literal seguinte:
«Segundo o disposto nos artigos 15 e 16 da Lei 9/1995, do 10 de novembro, de creación do Consello Consultivo de Galicia, e nos artigos 16 e 18 do seu Regulamento de organización e funcionamento, aprobado polo Decreto 282/2003, o Pleno do Consello Consultivo de Galicia, na súa reunión do día 20 de decembro de 2012,
1. Establecer o número e a composición das seccións do Consello Consultivo de Galicia, en relación coas solicitudes de ditames correspondentes ao ano 2013, da forma seguinte:
Sección Primeira:
Presidenta: Mª Teresa Conde-Pumpido Tourón.
Vogais: Francisco Javier D’Amorín Viéitez.
José Gonzalo de la Huerga Fidalgo.
José Luis Costa Pillado.
Secretario: José Carlos López Corral.
Sección Segunda:
Presidente: Carlos Martínez-Buján Pérez.
Vogais: Francisco Javier D’Amorín Viéitez.
José Gonzalo de la Huerga Fidalgo.
José Luis Costa Pillado.
Secretario: Constantino Alvarellos Galve.
2. A distribución de asuntos entre elas efectuarase por quenda alternativa segundo a orde de entrada da solicitude de ditames.
3. Que, de acordo co parágrafo segundo do citado artigo 18, se publique este acordo no Diario Oficial de Galicia».
Santiago de Compostela, 20 de decembro de 2012
RESOLUCIÓN do 28 de decembro de 2012 pola que se ordena a publicación do acordo do Consello da Xunta de Galicia do 27 de decembro de 2012 polo que se aproba a relación de postos de traballo da Axencia Tributaria de Galicia.
Consellería de Facenda — III. Outras disposicións — 31/12/2012

A aprobación da relación de postos de traballo da Axencia Tributaria de Galicia ten a súa xustificación no desenvolvemento do que establecen o seu decreto de creación e os seus estatutos.
En consecuencia, por proposta da Axencia Tributaria de Galicia, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día 27 de decembro de 2012, adoptou o seguinte
Primeiro. Apróbase a relación de postos de traballo da Axencia Tributaria de Galicia, nos termos que se sinalan no anexo.
Segundo. Ordénase a súa publicación no Diario Oficial de Galicia para os efectos da súa entrada en vigor o 1 de xaneiro de 2013.
Visto o acordo adoptado polo Consello da Xunta de Galicia na súa reunión do 27 de decembro de 2012, relativo á aprobación da relación de postos de traballo da Axencia Tributaria de Galicia, coa finalidade de cumprir o dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 28 de decembro de 2012